Subject: FW: SEA
From: Mariam Darakhvelidze <[email-masked]>
To: Tamar Gabunia <[email-masked]>
Date: Mon, 08 Apr 2019 16:46:54 +0000

რა ქვია ახლ ამას?

From: Nia Giuashvili <[email-masked]>
Sent: 8 April, 2019 17:58
To: Natia Nogaideli <[email-masked]>
Cc: Tamar Gabunia <[email-masked]>; Mariam Darakhvelidze <[email-masked]>; Marine Baidauri <[email-masked]>; Amiran Gamkrelidze <[email-masked]>; Amiran Gamkrelidze <[email-masked]>; Irma Khonelidze <[email-masked]>; Lali Ebanoidze <[email-masked]>; Tamuna Kashibadze <[email-masked]>; nato kopaliani <[email-masked]>
Subject: Re: SEA

გამარჯობა ნათია,

სრულიად მკაფიოდ მინდა განვაცხადო და შეგახსენოთ, რომ დადგენილების პროექტის შემუშავება არ გახლავთ არც პირადად ჩემი და არც დაავადებათა კონტროლის ეროვნული ცენტრის ვალდებულება.

პროექტის არსებული ვერსია მოვამზადე და მოგაწოდეთ მხოლოდ და მხოლოდ იმიტომ, რომ პირადი თხოვნით მომმართეთ და ვინაიდან გამაჩნია გარკვეული ცოდნა და გამოცდილება სტრატეგიულ გარემოსდაცვით შეფასებასთან დაკავშირებით, ჩემს ვალდებულებად ჩავთვალე სადისკუსიო ჩარჩოს მომზადებით ხელი შემეწყო კანონით დადგენილი პროცესის დაჩქარებული წესით განხილვისათვის, კოდექსით განსაზღვრული ვადების დარღვევის პირობებში.

როგორც ვხედავ თქვენი კომენტარებიდან, განსაკუთრებული და მნიშვნელოვანი შენიშვნები არ გაქვთ პროექტისადმი, დოკუმენტის ფორმატი საერთოდ არ არის ჩემი გადასაწყვეტი, ხოლო პროექტის "ძირეული" გადამუშავების მოთხოვნის ადრესატი ვერაფრთ ვერ ვიქნები, ზემოაღნიშნული გარემოებების გამო.

გარდა ამისა, 5 აპრილს, სამინისტროში გამართულ შეხვედრაზე ნათქვამი იყო ჯანდაცვისა და იურიდიული დეპარტამენტების, ასევე ეროვნული ცენტრის წარმომადგენელთა თანდასწრებით, რომ წაიკითხავდით პროექტს, თქვენი შეხედულებისამებრ შეიტანდით ყველა შესწორებასა და დამატებას, ასევე გაწერდით ყველა იმ მუხლს, რომელიც საექსპერტო მომსახურების შესყიდვასა და მსგავს საკითხებთან იქნებოდა დაკავშირებული, და მოამზადებდით ვერსიას, რომელიც გამოდგებოდა საფუძვლად ბატონი მინისტრისა და ბატონი ამირან გამყრელიძის შეხვედრისათვის სგშ-პროცესის შესახებ.

მე, ჩემი მხრიდან, შემოგთავაზეთ, მხოლოდ იმ გაიდლაინის/სახელმძღვანელო დოკუმენტის მომზადებაში ჩართულობა, რომელიც ასახულია პროექტში და რომლის საპროექტო სახელწოდებაა - სტრატეგიული გარემოსდაცვითი შეფასებისათვის ჯანმრთელობის ზემოქმედების შეფასების წესი.

პატივისცემით, ნია

Nia Giuashvili MD, MPH

Adviser
National Center for Disease Control and Public Health
Ministry of Labour, Health and Social Affairs of Georgia
______________________________________________

9 M. Asatiani st., 0160, Tbilisi Georgia
[email-masked]
[email-masked]

On Mon, Apr 8, 2019 at 2:37 PM Natia Nogaideli <[email-masked]> wrote:

ნია, მოგესალმები,

უპირველეს ყოვლისა, დიდ მადლობას გიხდი დოკუმენტების გაზიარებისათვის.

ამავდროულად, გიგზავნი ჩემს მოსაზრებებს სტარტეგიული გარემოსდაცვითი შეფასების ჩატარების წესთან დაკავშირებით.

ჩემი აზრით, პროექტი საჭიროებს ძირეულ გადამუშავებას, რადგან ძირითადად მოიცავს იმ დებულებებს, რაც დარეგულირებულია კოდექსის შესაბამისი მუხლებით. ვფიქრობ, ჩვენი მიზანია, დოკუმენტით განისაზღვროს ის დამატებითი (და არა სკრინინგთან, სკოპინგთან,  სტრატეგიული დოკუმენტის მიღება/დამტკიცებასთან და ა.შ. დაკავშირებული) პროცედურები, რაც საჭიროა სამინისტროს მიერ კოდექსით გათვალისწინებული ვალდებულების აღსრულებისათვის.

დეტალური შენიშვნები მითითებულია დოკუმენტში.

პატივისცემით,

ნათია ნოღაიდელი

From: Nia Giuashvili [mailto:[email-masked]]
Sent: Monday, April 01, 2019 2:25 AM
To: Mariam Darakhvelidze; Natia Nogaideli; Marine Baidauri; Amiran Gamkrelidze; Amiran Gamkrelidze; Irma Khonelidze; Lali Ebanoidze; Tamuna Kashibadze; nato kopaliani
Subject: SEA

მოგესალმებით,

შეთანხმებისამებრ, წარმოგიდგენთ განსახილველად საქართველოს მთავრობის დადგენილების პროექტს - საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალურ დაცვის სამინისტროს მიერ სტარტეგიული გარემოსდაცვითი შეფასების ჩატარების წესის დამტკიცების შესახებ.

პროექტი სრულად ასახვს გარემოსდაცვითი შეფასების კოდექსით გათვალისწინებულ მოთხოვნებს სამინისტროსადმი, ასევე, სტრატეგიული გარემოსდაცვითი შეფასების ფარგლებში საზოგადოებრივი ჯანმრთელობის ასპექტების, ანუ ჯანმრთელობის ზემოქმედების შეფასების (ჯზშ) საერთაშორისო სახელმძღვანელო დოკუმენტებით განსაზღვრულ მიდგომებს (კერძოდ, ჯზშ ფორმატი; კონტენტი (სკრინინგი, სკოპინგი, შეფასება, რეკომენდაციების მომზადება, ანგარიშის მომზადება, მონიტორინგი), საექსპერტო მხარდაჭერა).

პროექტი ითვალისწინებს სახელმძღვანელო დოკუმენტის/გაიდლაინის.შემუშავებას - სტრატეგიული გარემოსდაცვითი შეფასებისათვის ჯანმრთელობაზე ზემოქმედების შეფასების წესის შესახებ.

გზავნილს ასევე ვურთავ ჯანმრთელობის ზემოქმედების შეფასების სხვადასხვა ეტაპისათვის განკუთვნილ, საერთაშორისო გაიდლაინებით რეკომენდებულ რამდენიმე მატრიცას, მათ შორის ნარჩენების მართვის კოდექსის სტრატეგიული გარემოსდაცვითი შეფასების UNECE პროექტის ფარგლებში (ვმონაწილეობდი ეროვნული კონსულტანტის სტატუსით) მოწოდებულს საერთაშორისო ექპერტების მიერ, რომელიც ქმნის წარმოდგენას ჯზშ-ის განხორციელების შინაარსზე.

პროექტს მხოლოდ ეხლა ვაზიარებ სამინისტროში გამართული შეხვედრის წევრებთან და ხელმძღვანელობასთან, შესაბამისად, ქალბატონ ლალი ებანოიძეს არ ჰქონდა შესაძლებლობა დაემატებინა დაპირებული იურიდიული და ფინანსური ასპექტები.

მზად ვარ შემდგომი თანამშრომლობისა და განმარტებებისათვის პროექტის თითოეულ დებულებასთან დაკავშირებით.

პატივისცემით, ნია

Nia Giuashvili MD, MPH

Adviser
National Center for Disease Control and Public Health
Ministry of Labour, Health and Social Affairs of Georgia
______________________________________________

9 M. Asatiani st., 0160, Tbilisi Georgia
[email-masked]
[email-masked]